ભાજપ અને કોંગ્રેસે ટિકિટની વહેચણી શરુ કરી ત્યારથી જ બંને પક્ષમાં અસંતોષ ફાટી નીકળ્યો હતો. ટિકિટ ન મળવાથી નારાજ અનેક નેતાઓએ અપક્ષ ઉમેદવારી નોંધાવી ચૂંટણીમાં ઝંપલાવ્યું છે. હવે સરેરાશ મતદાન જ ઓછું થયું છે ત્યારે અપક્ષો કયા પક્ષના મત કાપે છે તેના પર પણ હારજીતની આખી ગેમ નિર્ભર કરે છે. કારણકે, મતદાન જ ઓછું છે તેવામાં જો ભાજપ કે કોંગ્રેસને ગત ચૂંટણીમાં મળેલા મતમાં અપક્ષો ગાબડું પાડે તો જે-તે પક્ષનું ગણિત ખોરવાઈ શકે.